ALOITE

KUNTALAISALOITE YLEISHYÖDYLLISTEN TILOJEN TUKEMISEKSI

**Kyselyn tuloksista alueelliseen ja paikalliseen näkökulmaan**

Suomen Nuorisoseurat ry teki syys–lokakuun vaihteessa kyselyn jäsenseurojensa tilanteesta liittyen energian kasvaviin hintoihin. Lyhyessä ajassa kyselyyn vastasi 145 seuraa ympäri Suomen. Kyselyn mukaan jopa 83 % vastaajista on erittäin huolissaan energian hinnan noususta nuorisoseurantalon osalta. Yli puolet vastaajista harkitsee talon laittamista kokonaan kylmäksi energian hinnan noususta johtuen. Jopa 83 % vastaajista kertoo joutuvansa taloudellisiin vaikeuksiin, ellei saa taloudellista tukea tilanteeseensa.

Juuri kun yhdistyksissä on selvitty korona-ajasta, seurantalon sähkö- ja energiakulut kallistuvat. Yhä nousevat, mahdollisesti moninkertaistuvat kustannukset, vaikuttavat talvikauden 2022–2023 aikana suoraan yleishyödyllisten tilojen kuten nuorisoseurantalojen ja muiden seurantalojen ylläpitoon ja välillisesti niiden toimintaan. Jos tukea sähkö- ja energiakustannuksiin ei riittävästi saada, on edessä seurantalojen kunnon heikkeneminen ilman rakenteita ylläpitävää lämpötilaa ja toiminnan alasajo lukuun ottamatta kesäkuukausia. Pahimmillaan luvassa voi olla seuratoiminnan lakkautuminen ja talon rapistuminen käyttökelvottomaksi. Pitkäkestoiset vaikutukset kohdistuvat alueen asuinviihtyvyyteen, kun kansalaisilta puuttuvat yhteiset kokoontumis- ja harrastustilat.

Maakuntakohtaiset luvut kyselystä XXX

(Vastaajista 6 oli Uudeltamaalta, 6 Varsinais-Suomesta, 18 Pirkanmaalta, 5 Etelä-Karjalasta, 4 Pohjois-Karjalasta, 3 Etelä-Savosta, 12 Pohjois-Savosta, 2 Kainuusta, 6 Kanta-Hämeestä, 10 Keski-Suomesta, 12 Etelä-Pohjanmaalta, 11 Keski-Pohjanmaalta, 27 Pohjois-Pohjanmaalta, 1 Pohjanmaalta, 2 Kymenlaaksosta, 10 Päijät-Hämeestä ja 10 Satakunnasta.)

XXX Nuorisoseurassa harrastaa XXX henkilöä, XXX ryhmässä.

**Ulkopuolisen rahoituksen näkökulma**

Yleishyödyllisiä tiloja ei pelasta vuokraustoimintakaan, koska sähkö- ja energiakustannusten nousu moninkertaistaisi myös vuokrat, joihin kaikilla vuokraajilla ei ole varaa. Myöskin oman toiminnan kautta lisääntyneiden kustannusten rahoittaminen on haaste, koska vuosien 2020–2021 aikana taloudelliset puskurit on käytetty korona-ajasta selviämiseen. Toiminnan tehostamiseen ei näin ole ylimääräistä rahallista resurssia.

**Yleishyödyllisten tilojen yhteinen huoli**

Huoli tilojen ylläpidosta ja toiminnan jatkumisesta on yhteinen, koska sähkö- ja energiakustannusten nousulla on sama vaikutus kaikkiin yleishyödyllisiä toimitiloja ylläpitäviin yhdistyksiin.

**Esitys (vaihtoehtoja)**  
  
Esitämme, että yleishyödyllisiä tiloja ylläpitäviä yhdistyksiä tuetaan kunnan/kaupungin toimesta, jotta yhdistykset selviävät kallistuvista sähkö- ja energiakustannuksista ja pystyvät jatkamaan tilojen ylläpitoa sekä kansalais- ja harrastustoimintaa tilanteesta huolimatta.

Esitämme, että kunta/kaupunki suuntaa määrärahoja yleishyödyllisiä tilojen merkittävästi nousseiden sähkö- ja energiakustannusten kattamiseen.